Exqrch/javanese-Komodo-pixelgpt huggingface dataset:
Manuk iki uga dikenal minangka cangku rawah (basa Sundha), lan barau-barau (basa Melayu)
Ing basa Inggris karan "Straw-headed Bulbul", ngacu marang warna endhasé sing kuning-jerami pucet
Jeneng ngèlmiahé ya iku "Pycnonotus zeylanicus" (Gmelin, 1789)
"Pycnonotus zeylanicus" pada IUCN Red List Database, kalebu uraian mengapa jinis ini berstatus "Rentan"
Diakses pada 03/8/2006 "Pycnonotus zeylanicus" pada ITIS Database, diakses pada 03/8/2006
Basa Malayu Basa Malayu iku paguyuban basa kang dipituturaké ing Nuswantara
Basa Malayu bisa dipérang dadi basa Malaysia lan basa Indonésia
Kajaba iku basa iki bisa dipérang manèh dadi akèh subdhialèk-subdhialèk liyané
Yèn basa Malayu-Malaysia lan basa Malayu-Indonésia digandhèng, cacahé panembung suda luwih ana 250 yuta jiwa.
Aksara Sundha Aksara Sundha (ᮃᮊ᮪ᮞᮛ ᮞᮥᮔ᮪ᮓ) iku ngrujuk ing siji sistim panulisan kasil karya bangsa Sundha kanggo nulisaké basa Sundha
Aksara Sunda iku ngrujuk ing aksara Sundha Kuna kang dienggo saka abad kaping 14 nganti tekan abad kaping 18
Saliyané nganggo aksara Sundha Kuna, bangsa Sundha tau ngerti lan nganggo sistém aksara liyané, antarané Sacara resmi, pamaréntah Jawa Kulon ngetokaké Perda taun 2003 kanggo njurung aksara Sunda bèn bisa dienggo sadina-dina
Komputerisasi aksara Sundha nalika metuné publikasi resmi aksara Sundha saking Pamaréntah Jawa Kulon
Conto pisanané "Aksara Pakuan" ing wujud OTF
Liyané saka aksara mau, ing wulan Januari 2006, proposal kanggo kodhifikasi Aksara Sundha ing format Unicode wis dikirimaké menyang konsorsium Unicode
Prosès iki bakal lumaku suwéné rong taun
Diarepaké ing taun 2008, aksara Sundha wis bisa lumebu ing susunan Unicode vèrsi 5.0
Aksara Sundha bisa dipérang dadi sawatara komponèn, antarané:
Pésta Pista (saka basa Portugis "festa") iku sawijining acara sosial sing dikarepaké kanggo pèngetan lan rékréasi
"Pista" bisa asifat agama utawa ana gandhèngané karo mangsa, utawa ing tingkat sing luwih kawatesan, ana gandhèngané karo acara-acara pribadi lan kulawarga kanggo mèngeti utawa ngrayakaké sawijining prastawa kusus ing kauripan sing ana gandhèngané
Pista ing rong kasus pungkasan sing katulis ing ndhuwur iki biyasa diarani slametan utawa bancakan ing basa Jawa.
Lakonet Lakonet gabungan saka tembung "lakon" lan "internet" gawéan Ki Harsono Siswocarito
Lakonet mangrupa lakon-lakon wayang sing dipakeliraké nèng kelirbeling utawa layarmaya internet
Lakonet disanggit nganggo kombinasi Sastra Pedhalangan mangrupa suluk (murwa, sendhon, gregetsaut, ada-ada) nyandra (janturan lan pocapan), antawacana (ginem), swara (omomatopia), lelagon (tembang), lan carita
Carita lakonet saka lakon-lakon wayang sing disanggit nganggo gagrag anyar
Lakonet kalebu sawiji genre sastra élèktronik bisa uga diarani wayang citra utawi wayang mediamaya
Salaku wayang gagrag anyar, lakonet saluyu sareng kagunan jaman informasi nèng éra globalisasi
Ing andhap salah sawiji lakonet anggitan Ki Harsono Siswocarito
NURKALA KALIMANTRA GAWE GEGER SURALAYA "Kelirbeling tabir Gusti" "Tabire ya wong ngawayang" "Wayang manut maring dhalang" "Dalange murba ing wayang" "Kelire layarmaya Gusti" MERCUKUNDA, SURALAYA.—Sang Hyang Pramesti Guru Jagatnata, ya Sang Hyang Otipati Pangawasa Jagat Triloka, linggih ing kursi Gading Gilang Kencana, dipunadhep déning para déwa, para batara, para sang hyang, para widadara, para hapsara sadaya warga Swargaloka
JAGATNATA: Kakang Panji Narada, Kang—kados menapa kaanan ing Kahyangan iki? Kawah Candradimuka mangaladalad, magma murubmubyar, lindu kalabendhu geterbanter, Gerbang Selamatangkep padha retak, Pura risakporak
Prahara apa iki, Kang Panji? NARADA: Aduh, Adi Guru—ampun sewu ampun
Sedaya punika gargara balamala raksasa saking nagari Tunggulwesi kang dipunpimpin déning Jendral Nurkala Kalimantra
Piyambakipun nyuwun tahta swarga
JAGATNATA: O jagat déwa batara! Dasar denawa luwar saka tatakrama
Lha kok boten dicekal? NARADA: Sampun, Adi Guru—Cingkarabala lan Balaupata saged mbendung balamala raksasa nganggé nutup Gerbang Selamatangkep
Saprene wadyabalane wonten ing padang Repatkepanasan
Kula nyadhong dhawuh, Adi Guru
JAGATNATA: Aja diumbar olehe ngidak-idak Kahyangan
Kon minggat! Usir! Nek prelu basmi! NARADA: Sendika, Gusti! Permiyos—Indra! INDRA: Ngestoaken dhawuh! NARADA: Atur sadaya kekiatan tempur Suralaya demi mbasmi balamala Nurkala Kalimantra.
INDRA: Sayagi! “Para déwa sigra tumindak: Batara Brama, Batara Wisnu, Batara Surya, Batara Bayu, Batara Kamajaya, Batara Sambu, Batara Kuwera, Batara Yamadipati, Batara Aswan, Batara Aswin, Batara Bermana, Batara Bermani, Batara Bermana-kanda, Batara Citragada, Batara Citrasena, Batara Sambodana, Batara Rawiatmaja, Batara Karaba, Hyang Patuk, Hyang Tem-boro, Hyang Dewanggana, Hyang Dewasana, Hyang Dewang-kara, Hyang Sanggana, Hyang Pancadewa, Hyang Pancaweda, Hyang Dewatama,—” “Hinggih! Hinggih! Hinggih! Hinggih!—”
Hyang Dewatama,—” “Hinggih! Hinggih! Hinggih! Hinggih!—” Sigra para déwa basmi mala Triloka! Wadyabala bita-buta mala padha laga REPATKEPANASAN.—Jendral Nurkala Kalimantra ngenteni nganti gething kepatipati, benci kagirigiri
KALIMANTRA: Grrrk-cuah-huahaha… e, e, bojleng-bojleng iblis najis padha bengis! Mana si Jagatnata? Mesti ndelik ing keleke widadari! Kikrik karo aku! Huahaha… apa patut dadi maharajadiraja para déwa? Medun waé saka tahtamu, Jagatnata! Serahke marang aku! Nek ora, Suralaya tak gawé kiamat! KALAMURKA: Tobat, Gusti—uningani! Gerbang Selamatangkep kabuka
Para déwa nantang perang! KALIMANTRA: Grrrk-cuah! Laknatkeparat! Serbu! “Serbu! Serbu! Serbu! Serbuuu—” Bala satru buta maju Garang padha nyerang “Kowe wani karo déwa?” “Why not? Kowe jago, aku jago! Kowe lanang, aku lanang! Buktike: sapa luwih lanang, sapa luwih jagoan!” “Khhk-cuah! Buta edan!”—(Clap!)—“Ciiaatt!”—(Jder!) Adujotos dados! (Bet!)—“Hih!”—(Dez! Dig!
Bugh!)—“Hegkh!”—(Bruk!) “Ayo ngadeg, Déwa!” + “D-du-uh… tob-ba-at….” Dupak galak! (Brak!)—“Aakkhh!” Tan kocapa déwa padha mati suri
“Brama kalah! Bayu mundur!” “Para déwa mundur! Mundur!” “Mundur! Mundur! Mundur!—” NARADA: Cilaka! Para déwa kalah digdaya
Wisnu! WISNU: Yes, Sir! NARADA: Maju! WISNU: Siap! “Nurkala Kalimantra! Adhepi aku Batara Wisnu!” “Sopo? Wisnu? Ayo maju—endi jago déwa? Grrrk-cuah! Lho kok turu? O tiarap! Ngopo, Wisnu?” “Aja takon memala! Rasakena rudal Cakra—mampus jiwamu!”—(Wuzz! Clap!) “Edan! Mejen, Wisnu!” “Aduuhh cilakaaa—” “Lumayu!Lumayu! Lumayu!” Déwa tawur ajurmumur Padha kaburmabur
NARADA: Aduh, Adi Guru—cilaka! Para déwa tanpa daya; para hyang tan menang
Kados pundi, Adi Guru? JAGATNATA: Kakang Panji Narada sumangga sira sigra lumampah menyang mayapada demi madosi jago jawata—lelaki langit lelananging jagat! NARADA: Sayagi, Adi Guru! Kala tiba gara-gara Pertanda madiacerita KARANG KABOLOTAN.—Désa luwar kutha.
Nyempil! Ing madiyaning huma, sawijining tebing miring, ning lelengkung gunung, wonten gubug ijuk
Punika ta dalemipun Ki Semar Badranaya sakulawarga para panakawan Amarta
Tanpa polusi kutha, gesang mardika mangayubagya
Lir ilir, lir ilir Tandure wus sumilir “Anu, Truk—rene! Gawake bedog kambi kayu.” “Go apa?" “Gawe geni! Ben anget: sore-sore—pedhut padha medun, ki
Eh, Bagong endi?” “Embuh! Golek celeng, ya‘e? Hawa ngene ki: akèh kutu-jagung hama huma.” “Lha, Romo—menyang endi?” “Nunggoni Pak Jun!” “Nang pucuk gunung?” “Ho-oh, brrr… ademe!” “Ki mbakar pohung!” “Ah, bosen! Suasana kaya ngene: kangen bojo! Hehehe….” Cinta dipuja Rindu diburu “Endah, bojoku!” “Wualah!” SEMAR: Pripun, Pak Jun? ARJUNA: Parasut Tunggulnaga lan rudal Ardadedali leres dawah wonten ing gunung mriki
Pirsani, lha iku! Untung boten njeblug bareng pesawat tempur sing ngangkud Ardadedali sing ketembak dawah mengsah
SEMAR: O, o, o
ARJUNA: Ayo menyang Indraprasta
Mugi-mugi kangmas Yudistira sampun nemu malih pusaka nagara Kalimasada
SEMAR: Monggo, Pak.—Le, ayo menyang kutha! “Nah!” + “Beres, Mo!” “Buru, Gong
Kota!” Turun gunung Arjuna Rambah belantararaya Cekal Cakil Si Butajahil MARGASOPANA.—Jendral Arjuna lan Panakawan ngadhepi begal dalanan
“M-mandeg! S-stop! S-sapa nama? A-arep menyang endi? S-saka endi? Mangewu!
Cepet!” “Elho! Nodong?” “Jotos, Gong!” (Jduh!)—“Ghk!” “Pragalba, Rambutgeni, Galiuk, Bita Terong—maju serbu!” “Siap!” “Beres!” “Szip!” “O’eh!”—(Jlap! Jlap! Jlap!)—“Awas!”—(Klik!)—“Hiiaa!”—(Dreder-der...!)—“Mampus lu!” “Hehehe… Buto bego!” Buta-buta padha sirnaperlaya Banjur Arjuna ketemu Narada NARADA: Eladah… bergenzong anak wong bakal diboyong! Kabeneran, Jun—ketemu
Ugi Ki Semar, hahaha… pripun kabare? SEMAR: Kabar kabur! Eh, Nar—déwa kok keluyuran? Apa ing kahyangan kurang gawéan, ya? NARADA: Waduh, Ki Semar—pirsani…
Kahyangan geger! Suralaya digempur balamala Nurkala Kalimantra
Para déwa padha kalah, padha pasrah! Widadari padha susah! Aku diutus milari jago jawata ana ing mayapada
SEMAR: O, o, o… sapa mau? Nurkala Kalimantra! Pasisirs! Dhèwèké iku masih tunggal turunan karo raksasaraja Kalimataya sing mbedahbubrah Suralaya nanging ditumpastampis kambi maharesi nuklir Prof Manumayasa
Saiki ora ana jago jawata kejabi Jendral Arjuna
NARADA: Inggih, Ki Semar! Pripun, Jun? ARJUNA: Sayagi! Kebat Arjuna gempur malasatru Laralapa
Mati! Tan dukahati! REPATKEPANASAN.—Rudal Ardadedali nembak telak Nurkala Kalimantra
Njeblug nyapu pageblug! “Kalimantra mati!” “Hidup Arjuna!” Kalimantra sirnaperlaya Kalimasada jayawaluya Tancep Kayon "Semarang, 2 Novèmber 2007 Ki Harsono Siswocarito" Rembagan.
Teng punika kaula bade ngrebag babagan sastra pedhalangan sing dados konsèp estetik Lakonet
Murwa utawi suluk bubuka wonten ing inggil wau mangrupi gubahan saka suluk "Gunungan" ing Pedhalangan Sunda, nanging sampun disaluyuaken kaliyan lakonet ingkang nganggé "kelirbeling" utawi "layarmaya" kados: "Kelirbeling tabir Gusti" "Tabire ya wong ngawayang" "Wayang manut maring dhalang" "Dalange murba ing wayang" "Kelire layarmaya Gusti" Nyandra
Nyandra utawi janturan nganggé tata tulis warta kados wonten ing koran
Tempat jejer nagari kanggo huruf ageng sadaya, lajeng diterasaken janturan
MERCUKUNDA, SURALAYA.—Sang Hyang Pramesti Guru Jagatnata, ya Sang Hyang Otipati Pangawasa Jagat Triloka, linggih ing kursi Gading Gilang Kencana, dipunadhep déning para déwa, para batara, para sang hyang, para widadara, para hapsara sadaya warga Swargaloka
Antawacana utawi ginem nganggé tata tulis drama
Jeneng wayang ditulis nganggé huruf ageng
Diterasaken caturan kados andhap punika
Swara utawi onomatopia ing adegan sabetan bandayuda ogol begalan pati nganggé tata tulis komik
Sautan, adngluhan, lalaran, lan caturan ing sabetan ditulis ing jero tanda kutip
Swara onomatopia kados swara anteman, oncatan, lan tiban ditulis ana ing jero kurung
“Kowe wani karo déwa?” “Why not? Kowe jago, aku jago! Kowe lanang, aku lanang! Buktike: sapa luwih lanang, sapa luwih jagoan!” “Khhk-cuah! Buta edan!”—(Clap!)—“Ciiaatt!”—(Jder!) Adujotos dados! (Bet!)—“Hih!”—(Dez! Dig! Bugh!)—“Hegkh!”—(Bruk!) “Ayo ngadeg, Déwa!” + “D-du-uh… tob-ba-at….” Dupak galak! (Brak!)—“Aakkhh!” Lelagon.
Lelagon sing wonten ing lakonet iki ya iku tembang "Lir Ilir" sing dicekak
Lir ilir, lir ilir Tandure wus sumilir Carita
Cariyos lakonet punika mangrupi carangan amargi boten wonten pakemipun
Nanging pola cariyosipun saka cariyos Prabu Kalimataya sing mbedhah Kahyangan nanging dipunpejahi déning Resi Manumayasa kados sing dikandhake Semar
Temtu lakonet punika namung salah sawiji lakonet gagrak anyar ingkang saged dikembangaken malih sing luwih saé.
Ki Harsono Siswocarito Ki Harsono Siswocarito salah satunggil panganggit wayang mbeling ingkang dipunterbitaken ing koran "Suara Merdeka" lan tabloid "Cempaka" kapungkur
Sanggitan Ki Harsono Siswocarito bènten sareng panyanggit sanèsipun amargi nganggé estetika sastra pedhalangan kados suluk murwa utawi pelungan, nyandra janturan lan pocapan, antawacana utawi caturan , swara lan omomatopia kados lakon wayang lampahan nanging disanggit nganggo gagrak anyar
Saiki Ki Harsono Siswocarito lagi nggagas Lakonet, ya iku lakon sing dipakeliraken ing internèt
Lakonet punika salah satunggil genre Wayang Citra ingkang saged ugi disebat Wayangmaya amargi nganggé mediamaya internèt
Lakonet ingkang sampun dianggit Ki Harsono Siswocarito punika Nurkala Kalimantra Gawe Geger Suralaya, Gitadarma Dr Mintaraga, lan Prof Dr Bima Tanayatatwa
Seratan sanèsipun Sastra Pedhalangan.
Mohandas Gandhi Mohandas Karamchand Gandhi (2 Oktober 1869—30 Januari 1948) (aksara Devanagari: मोहनदास करमचन्द गांधी) ugi kaloka kanthi asma Mahatma Gandhi (basa Sangskerta: "jiwa agung") punika pamimpin spiritual lan pulitikus saking India
Wekdal gesangipun Gandhi, kathah nagari ingkang dados koloni Karajan Manunggal
Padunung wargi koloni-koloni kalawau sanget ngimpèkaken kamardhikan, supados saged nata lan mréntah negarinipun piyambak
Gandhi minangka salah satunggilipun piyantun ingkang paling wigatiing salebeting Gerakan Kamarddikan India
Piyambakipun punika satunggiling aktivis ingkang boten ngginakaken kakerasan, lan ngusung obahan kamarddikan kanthi aksi dhémonstrasi damai
Gandhi lair 2 Oktober 1869 ing praja Gujarat India
Sawetawis anggota keluarganipun nyambut damel wonten ing papréntahan
Wekdal nèm-nèman, Gandhi pindhah dhateng Inggris kanggé sinau bab ukum
Saksampunipun dados pengacara, Gandhi késah dhateng Afrika Selatan, satunggiling koloni Inggris, lan salami wonten ing mrika piyambakipun ngalami diskriminasi ras ingkang dipunwastani apartheid
Piyambakipun lajeng mutusaken badhé dados aktivis pulitik supados saged ngrobih ukum-ukum ingkang diskriminatif punika wau
Gandhi lajeng ngadegaken satunggiling obahan non-kakerasan
Nalika wangsul dhateng India, piyambakipun mbiyantu prosès kamardikan India saking penjajahan Inggris; bab punika dados inspirasi kanggé rakyat ing koloni-koloni sanèsipun ndhèrèk berjuang supados pikantuk kamardikan lan mecah Kemaharajaan Karajan Manunggal lajeng ambangun Persemakmuran
Rakyat saking sawatawis agami lan suku ingkang bènten-bènten ingkang gesang wonten ing India wekdal punika yakin yèn India peryogi dipunpecah dados sawatawis nagari supados saben golongan saged gadhah nagari piyambak
Kathah ingkang péngin supados para pemeluk agama Hindhu lan Islam gadhah nagari piyambak
Gandhi punika satunggiling pemeluk agami Hindhu nanging piyambakipun remen dhumateng pamikir-pamikir saking agama-agama sanès kalebet agami Islam lan Kristen
Piyambakipun percanten yèn manungsa saking sadaya agami kedah gadhah hak ingkang sami lan gesang sesarengan kanthi damai wonten ing satunggaling nagari
Taun 1947, India siyos mardhika lan pecah dados kalih nagari, India lan Pakistan
Bab punika boten dipunsarujuki déning Gandhi
Prinsip Gandhi, "satyagraha", asring dipunterjemahaken dados "margi ingkang leres " utawi "margi tumuju kabébasan ", sampun maringi inspirasi dhumateng génerasi aktivis-aktivis dhémokrasi lan anti-rasisme kados Martin Luther King, Jr
Gandhi asring mratélaaken yèn aji-aji ajaranipun prasaja sanget, ingkang dhedhasar kapitayan Hindhu tradhisional: leres (satya), lan non-kakerasan (ahimsa)
Wonten ing 30 Januari 1948, Gandhi dipunperjaya déning satunggiling tiyang Hindhu ingkang murka amargi Gandhi dipunanggep langkung mihak dhumateng kaum Muslim
Warisan ajaran Gandhi di Indonésia
Selain tokoh-tokoh perjuangan anti sikara, keadilan dan perdamaian di tingkat donya, di Indonésia pun ajaran Gandhi menemukan lahan yang subur
Ibu Gedong Bagoes Oka, misalnya, menemukan inspirasi perjuangannya di dalam ajaran Gandhi
Ia mendirikan Ashram Gandhi di Candhi Dasa, Bali sebagai punjer pendidikan dan pengamalan ajaran-ajaran Gandhi tersebut
Gandhi tidak pernah menerima Pangaji-aji Bedhamèn Nobel, meski dia dinominasikan lima kali antara 1937 dan 1948
Beberapa dekade kemudian, hal ini disesali kanthi umum olèh pihak Komite Nobel.
Ketika Dalai Lama dianugerahi Pangaji-aji Nobel padha 1989, ketua umum Komite mengatakan bahwa ini merupakan "sebuah wujud mengenang Mahatma Gandhi"
Museum elektronik Nobel mempunyai artikel mengenai hal tersebut
Sepanjang hidupnya, aktivitas Gandhi telah menarik berbagai komentar dan opini
Misalnya, sebagai penduduk Karajan Karajan Manunggal, Winston Churchill pernah berkata "Menyedihkan...melihat Mr
Gandhi, seorang pengacara Kuil Tengah yang menghasut, sekarang tampil sebagai seorang fakir yang tipenya umum di Timur, menaiki tangga Pura Viceregal dengan badan setengah-telanjang." Begitu juga dengan Albert Einstein yang berkomentar berikut mengenai Gandhi: "(Mungkin) para génerasi berikut akan sulit mempercayai bahwa ada orang seperti ini yang pernah hidup di donya ini." Karya Mahatma Gandhi tidak terlupakan olèh génerasi berikutnya
Cucunya, Arun Gandhi dan Rajmohan Gandhi dan bahkan anak cucunya, Tushar Gandhi, ya iku aktivis-aktivis sosio-pulitik yang terlibat dalam mempromosikan non-sikara di seluruh donya
Wilfridus Josephus Poerwadarminta Wilfridus Josephus Sabarija Poerwadarminta (Jawa: ꦦꦸꦂꦮꦢꦂꦩꦶꦤ꧀ꦠ) utawa asring dicekak W.J.S
Poerwadarminta (Yogyakarta, 20 Juli 1903 - 28 November 1968) iku sawijining juru tembungwidya lan panyusun bausastra (Ind: kamus) kang misuwur
Karyané mligi ngambah bausastra basa Jawa, basa Indhonésiyah, basa Nippon, lan basa Latin
Bausastra basa Indhonésiyah Poerwadarminta nganti saiki isih dadi bahan rujukan saliyané "Kamus Besar Bahasa Indonesia" lan isih dicithak bali lan didol.
Basa Arab Basa Arab ( "al-lughah al-‘Arabīyyah") iku basa saka kulawarga basa Semitik sing saiki dipituturaké ing Wétan Tengah lan Afrika Lor nanging awalé saka nagara sing saiki diarani Arab Saudi
Cacah panuturé ana wong 225 yuta
Kajaba iku basa Arab uga basa sembahyangan ing agama Islam
Basa Arab kanggo nglampahi sembahyang, kaya ta niyat wudhu, solat, jakat, kaji, ngaturaké donga, lan ngibadah liya-liyané
Basa Arab nduwèni luwih akèh panutur tinimbang basa-basa liyane ana ing rumpun basa Semit
Basa iki dituturaké déning punjul saka 280 yuta wong minangka basa kapisan (basa ibu), lan wong-wong mau iku kakèhané netep ana ing Timur Tengah lan Afrika Lor
Basa iki minangka basa resmi saka 25 negara, lan minangka basa sembahyangan ana ing agama Islam amarga minangka basa kang dianggo dèning Alquran lan minangka sawijining basa kang kasebut ana ing Alquran
Adhedasar panyebaran geografisé, basa Arab pacelathon nduwèni akéh variasi dhialèk), pira-pira panutur saka dhialèk iku mau malah ora bisa padha mangertèni panutur kang guna dhialèk liya
Basa Arab Modern diklasifikasikaké minangka siji makro basa kanthi 27 sub-basa ana ing ISO 639-3
Basa Arab Baku (kasebut uga Basa Arab Sastra) diwulangaké kanthi jembar ana ing sekolah lan universitas, sarta digunakaké uga ana ing panggonan makarya, kantor, pamrentahan, lan medhia massa
Basa Arab biyasané diklasifikasikaké minangka salah sijining basa Semit Tengah
Para ahli basa isih nduweni beda pandhangan babagan klasifikasi paling apik kanggo pracabangan basa Semit
Rumpun basa Semit wis bubrah kanthi signifikan antarané kala Purwa-Semit kanthi anané kemunculan rumpun basa Semit Tengah, utamané ana ing babagan tata basa
Inovasi ana ing basa Semit Tengah sekabehane krawat ana ing basa Arab kalebu: 1- Konversi formasi statif kanthi konjugasi sufiks (jalas-) dadi tembung kang njelasaké kala biyèn (lampau)
2- Konversi formasi bentuk biyen kanthi konjugasi prefiks (yajlis-) dadi tembung kang njelasaké kala saiki 3- Eliminasi bentuk-bentuk modhal/aspek kanthi konjugasi prefiks liyané (misal, kala saiki kang dibentuk kanthi ndhobelaké wod (akar kata) tengah, kala perfek kang dibentuk kanthi ndheselake /t/ sawisé konsonan wod kapisan, lan bisa dadi kalebu kasus jusif kang dibentuk kanthi panggeseran panekenan, lsp
4- Perkembangan pasif internal
Tembung serapan Sumber paling penting panyerapan tembung manca tumuju basa Arab (pra-Islam) asalé iku saka basa kang ana kaitané, yaiku basa Aram, kang biyèné minangka basa komunikasi utama antar bangsa ing sakabèhé Wétan Adoh (Timur Dekat) lan Wetan Tengah (Timur Tengah) kuna, lan basa Ethiopia
Minangka tambahan, ana akeh istilah budaya, agama, lan politik kang wis ngleboni basa Arab saka rumpun basa Iran, utamané Persia, Partia, lan Persia Klasik, lan Yunani Helenistik
Tuladhané kayata kang wis kakutip saka buku De Prémare: Huruf-huuf kang Ana Ing Basa Arab
Huruf-huruf basa Arab iku ana 29 cacahé
Nanging, uga ana pendhapat yèn huruf-huruf basa Arab iku ana 30 amarga ana rubeda antarané huruf (lam-alif) iku diitung siji huruf dhewe utawa ora dianggep huruf amarga minangka gabungan saka rong huruf, yaiku lam () lan alif ()
Huruf-huruf kasebut sakabehe yaiku:
Perang Enem Dinten Perang Enem Dinten utawi Perang 1967 utawi Perang Juni (Arab: , "ħarb yunio" ; Ibrani: מלחמת ששת הימים, "Milhemet Sheshet Ha‑Yamim"), ugi kawentar kanthi sesulih Perang Arab-Israèl 1967, Perang Arab-Israèl katiga, an‑Naksah ("Kamunduran"), punika perang antawis Israèl lan tetangginipun nagari-nagari Arab inggih punika Mesir, Yordania, lan Suriah
Negari-nagari Irak, Arab Saudi, Kuwait, lan Aljazair ugi ndhèrèk ngintun prajurit lan gaman dhumateng wadyabala Arab
Wonten ing wulan Mèi 1967, Mesir ngusir Pasukan Bedhamèn PBB (UNEF) ingkang sampun dipungelar wonten ing Ujung Sinai, wiwit taun 1957 (sakrampungipun serangan Israèl utawi Krisis Suez taun 1956)
Minangka réaksi dhumateng kategangan antawis Israèl-Siria, Mesir lajeng nyiapaken 1000 tank lan 100.000 prajurit wonten ing tapel wates, nutup Selat Tiran kanggé kapal-kapal mawi gendéra Israèl lan kapal-kapal ingkang amot material strategis, lan ngajak aksi sesarengan nagari-nagari Arab nglawan Israèl
Wonten ing tanggal 5 Juni 1967, Israèl lajeng ngluncuraken serangan ngrumiyini ("pre-emptive") dhumateng Angkatan Udara Mesir, amargi sumelang bilih pikantuk serangan saking Mesir
Krisis Suez taun 1956 nggambaraken kakawonan militèr Mesir nanging wujud kamenangan politis
Bab punika lajeng dados prakawis ingkang nuwuhaken Perang Enem Dinten
Tekanan diplomatik ingkang awrat saking Amérikah Sarékat lan Uni Soviet meksa Israèl narik tentaranipun saking Ujung Sinai
Sakrampungipun perang 1956, Mesir sarujuk dhumateng panggelaran wadyabala PBB wonten ing Sinai, ingkang dipunwastani United Nations Emergency Force, kanggé njagi wewengkon bébas militèr, lan nyegah gerilyawan supados boten nyebrang dhateng tlatah Israèl
Mesir ugi sarujuk mbikak malih Selat Tiran, salajengipun, tapel wates antawis Mesir lan Israèl kanggé sementawis dados kawontenan radi tentrem
Sabibaripun perang 1956, tlatah punika taksih kisruh, dèrèng wonten solusi ingkang maton
Wekdal punika, boten wonten nagari Arab ingkang ngakeni Israèl
Siria, ingkang dipunbiyantu déning Blok Sovièt, wiwit nyeponsori serangan gerilya dhumateng Israèl ing taun 1960, minangka wujud lan péranganing "perang pembebasan rakyat", ingkang dipunrancang kanggé ngadhepi oposisi Parté Ba'ath
Ing taun 1964, Israèl wiwit narik toya saking Lèpèn Jordan kanggé saluran toya nasional (National Water Carrier)
Taun sklajengipun, negar-nagari Arab lajeng ndamel rencana pengaturan konstruksi sumber toya ("Headwater Diversion Plan"), ingkang manawi sampun dados, lajeng ménggokaken toya Lèpèn Banias sadèrèngipun mlebet Israèl lan Seganten Galiléa, supados mili mlebet dam ing Mukhaiba kanggé Yordania lan Suriah, lan ménggokaken toya Lèpèn Hasbani dhumateng Lèpèn Litani, ing Libanon
Pengalihan ilèn toya kalawau saged ngirangi kapasitas saluran toya Israèl kirang langkung 35%, lan total sumber toya Israèl kinten-kinten 11%
Tentara Israèl utawi "Israèli Defense Forces" (IDF) lajeng nyerang proyèk pengalihan toya wau ingkang wonten ing Suriah, ing wulan Maret, Mèi, lan Agustus 1965, wujud rangkéan kakerasan tapel wates ingkang lajeng nuwuhaken perang
"Artikel utama: Prastawa Samu" Israèl lan Yordania
Tanggal 12 November 1966 patroli tapel wates Israèl ngidak ranjau saéngga, tiga prajurit pejah lan enem tatu
Israèl pitados manawi ranjau punika dipunpasang déning militan saking Es Samu ing tlatah Gisik Kilèn (West Bank)
Énjang-énjang sanget, tanggal 13 November, Raja Hussein saking Yordania, ingkang nembé ngawontenaken pepanggihan rahasia sareng Abba Eban lan Golda Meir bab pengamanan tapel wates, pikantuk pesen langsung saking kontakipun tiyang Israèl manawi Israèl boten gadhah maksad badhé nyerang Yordania
Wonten ing "Operasi Shredder", operasi militèr Israèl paling ageng wiwit taun 1956, wadyabala kanthi kakiyatan antawis 3.000-4.000 prajurit dipunbiyantu déning tank lan montor mabur dipunsebar wonten ing wadyabala-wadyabala cadhangan, tetep wonten ing lebet wates Israèl, déné kalih kelompok penyerang, nyebrang tlatah Gisik Kilèn